**חַאבְיֵ֫יר חֵרָ֫רְדוֹ מִילֵ֫יי** (בספרדית: **Javier Gerardo Milei**; נולד ב-22 באוקטובר 1970) הוא פוליטיקאי, כלכלן וסופר ארגנטינאי, המכהן כנשיא ארגנטינה מטעם המפלגה הליברטריאנית.

התפרסם בעקבות הופעותיו התדירות בתקשורת שבהן ביקר בתקיפות את הפרוניזם ואת ממשלותיהם של כריסטינה פרננדס דה קירשנר ואלברטו פרננדס והאשים אותם כאחראים למשבר הכלכלי הפוקד את ארגנטינה מאז 2018. מיליי הוא ראש המדינה הראשון בעולם המזוהה עם התנועה הליברטריאנית.

ביוגרפיה
--------

חאבייר מיליי נולד ב-22 באוקטובר 1970 בבואנוס איירס למשפחה ממוצא איטלקי. אמו הייתה עקרת בית ואביו נהג אוטובוס. מיליי מעיד כי החליט ללמוד כלכלה בגיל 11, בעקבות ההיפר-אינפלציה שגרמה מדיניותו של שר הכלכלה, חוסה אלפרדו מרטינס דה אוס (אנ'). בשלהי שנות ה-80 שימש כשוער בקבוצות הנוער של צ'קריטה ג'וניורס.

מיליי מחזיק בתואר ראשון בכלכלה מאוניברסיטת בלגרנו (אנ') וכן בשני תארים שניים בכלכלה מאוניברסיטת טורקואטו די טלה (אנ'). עבד ככלכלן במספר חברות פרטיות, בהן HSBC. שימש מרצה למקרו-כלכלה, כלכלת צמיחה, מיקרו-כלכלה ומתמטיקה של הכלכלה במספר אוניברסיטאות בארגנטינה ומחוצה לה. בנוסף, שידר תוכנית רדיו בשם Demoliendo mitos ("ריסוק מיתוסים").

בבחירות בנובמבר 2021 נבחר לחבר בית הנבחרים של ארגנטינה מטעם מחוז בחירה בבואנוס איירס.

מיליי הוביל במספר הקולות שקיבל בבחירות המקדימות שנערכו ב-13 באוגוסט 2023. בעקבות זאת, ביצע הבנק המרכזי של ארגנטינה, שמיליי קרא לסגירתו, פיחות של 18% במטבע הפסו הארגנטינאי, וכן העלאה חדה של הריבית ב-21 נקודות ל-118%. בבחירות הכלליות שהתקיימו בנובמבר נבחר מיליי לנשיא ארגנטינה ברוב של 56% מהקולות, והוא נכנס לתפקידו ב-10 בדצמבר.

### נשיא ארגנטינה

ב-2 בדצמבר 2023 הכריז על מינויו של רודולפו בארה לתפקיד היועץ המשפטי של ארגנטינה (Procuración del Tesoro de la Nación). המינוי עורר ביקורת ציבורית בשל עבר נאו-נאצי של בארה.

באמצע דצמבר, ארגנטינה ביצעה פיחות של הפסו ב-54%, שינתה את הקיבוע הזוחל שלו, והודיעה על קיצוצים מסיביים בהוצאותיה, על מנת לצמצם את הגירעון הראשוני בתקציב. אלה היו הצעדים הראשונים בתוכנית ה"טיפול בהלם" לכלכלה אותה יזם. כמו כן, מיליי פרסם צו לליברליזציה של הכלכלה בארגנטינה שכולל ביצוע תיקונים או ביטולים של 300 חוקים פיננסיים וכלכליים שהיו תקפים בארצו, ביניהם הפרטת החברות הממשלתיות, ביטול חוק השכירות, וביטול 380,000 תקנות רגולציה בתחומי התיירות, אינטרנט לווייני, בתי מרקחת, נפט, חקלאות וסחר בינלאומי. הצו טעון אישור של בית הנבחרים בארגנטינה. בנוסף לכך, הוא פיטר כ-5,800 עובדי ממשלה, העביר חוק שאיפשר תשלומים של חוזים מסוימים בביטקוין והעביר חוק המאפשר חינוך ביתי. מלבד זאת, הוא מנע את כניסתה של ארגנטינה לארגון ה־BRICS.

לאחר כ-3 חודשים בתפקיד בעקבות הרפורמות הכלכליות שקידם כמו סגירת משרדי ממשלה מיותרים, פיטור עובדי מדינה לא נחוצים, הפחתת שער הפסו לשער שנסחר בפועל ובלימת תקציבים מיותרים אחוז האינפלציה במדינה ירד באופן דרסטי מ־25% בחודש דצמבר ל־13% בחודש פברואר

חיים אישיים
-----------

מיליי ידוע בהתנהגותו האקסצנטרית. הוא מוכר בארגנטינה בכינוי "אל פלוקה" ("הפאה") עקב תסרוקתו הלא-שגרתית. הוא אינו נשוי, והבטיח למנות את אחותו, קרינה, לגברת הראשונה כשייכנס לתפקידו.[דרושה הבהרה]

למיליי היה כלב מסטיף אנגלי בשם "קונאן", שמת ב־2017 ממחלה. לאחר מותו לקח מיליי את גופתו למעבדה בארצות הברית, ושם יצרו שישה שכפולים של קונאן בהליך שעלה למיליי כחמישים אלף דולר. מיליי קורא לכלביו "הילדים מרובעי הרגליים שלי", ונתן להם את השמות מילטון (על שם מילטון פרידמן), מארי (על שם מארי רות'בארד), רוברט, לוקאס (שניהם על שם רוברט לוקאס), אנחליטו ו"קונאן ג'וניור". מיליי טוען שהוא מתקשר עם הכלבים שלו באמצעות מדיום ושהם נותנים לו עצות פוליטיות. כשמראיין מ"אל פאיס" ביקש הסבר בנושא, מיליי השיב: "מה שאני עושה בחיי הפרטיים זה ענייני שלי בלבד. אם קונאן נותן לי עצות פוליטיות, זה אומר שיש לי את היועץ הטוב ביותר בכדור הארץ".

מיליי הוא קתולי, אך הוא נוהג למתוח ביקורת על האפיפיור פרנציסקוס, אותו הוא כינה בהזדמנויות שונות "ישועי קומוניסט", "חתיכת חרא" ו"התגלמות הרשע על כדור הארץ". מיליי מתעניין ביהדות מאוד, ואף שקל להתגייר, אבל נמנע מההחלטה עקב הקושי ששמירת שבת תציב כנשיא מדינה; לאחר מכן, מיליי החל בתהליך גיור.[דרוש מקור] הוא בקשר עם הרב אקסל ווהניש בענייני יהדות. הוא נוהג לקרוא בתורה כל יום ואף מבקר בקבר הרבי מלובביץ'. מיליי סיפר בעבר שהוא חווה התגלות בה אלוהים (אותו מיליי מכנה "מספר 1") נתן לו את המשימה להיכנס לפוליטיקה ולא לעצור עד שימונה לנשיא ארגנטינה. הנסיעה הראשונה שלו כנשיא הייתה לישראל, לשם נסע עם הרב אקסל ווהניש, מי שהוא קורא לו המנהיג הרוחני שלו, הוא נסע ישירות משדה התעופה לכותל המערבי. פורסמו סרטונים שלו כשהוא רוקד עם יהודים בישראל ושר "עם ישראל חי". הוא מתכנן למנות את הרב אקסל ווהניש כשגריר ארגנטינה בישראל.[דרושה הבהרה]

מיליי הוא חובב קוספליי ויש לו דמות של גיבור-על בשם "הגנרל אנקפ".

דעותיו
------

### מדיניות פנים

#### כלכלה

מיליי מגדיר עצמו כמינארכיסט וכאנרכו-קפיטליסט ונוטה לצדד באסכולה האוסטרית ובלסה פר. הוא קרא לסגירת הבנק המרכזי של ארגנטינה, תוך דולריזציה של כלכלת ארגנטינה וביטול מוחלט של הפסו הארגנטינאי. לאחר בחירתו לנשיא, חזר בו מהעמדה ביחס למטבע. מיליי תומך בהפרטה של "כמה שיותר" משרדים בממשלת ארגנטינה, כמו החינוך, הרווחה, הבריאות והסביבה ובשוק חופשי.

#### הפלות וחינוך מיני

מיליי מתנגד לזכות להפלה מלאכותית, בטענה שהפלה מלאכותית נוגדת את עקרון האי-תוקפנות. הוא מתנגד להפלות גם במקרים של אונס וגילוי עריות, והביע תמיכה בהן רק במקרים בהם חיי האם בסכנה. עמדה זאת, בנוסף לביקורתו על כינויי גוף מגדריים, הובילה לכך שמספר כלי תקשורת מתארים אותו כשמרן.

הוא מתנגד להוראת חינוך מיני בבתי ספר, בטענה שזה מנגנון שמעוות את החשיבה, וגורם ל"שטיפת מוח".

#### סחר באיברים

מיליי דיבר בעבר בעד לגליזציה של סחר באיברים, בטענה שזו תקצר את התורים להשתלת איברים ותעודד תרומת איברים. בראיון ב-2022 מיליי נשאל לגבי עמדתו על סחר בילדים וענה "זה תלוי". מאוחר יותר הביע חרטה על התשובה והצהיר: "כמובן שאיני תומך בסחר בילדים".

### מדיניות חוץ

מיליי מבקש להתקרב לארצות הברית ולהתרחק מקשרים עם מדינות סוציאליסטיות וקומוניסטיות. הוא הביע תמיכה בנשיא ארצות הברית דונלד טראמפ ונשיא ברזיל ז'איר בולסונארו עקב עמדותיהם האנטי-קומוניסטיות.

#### שינויי אקלים

מיליי לא מאמין בתאוריות שינוי אקלים וטוען כי ההתחממות העולמית היא "שקר סוציאליסטי". הוא הבטיח שלא לציית לתוכנית היעדים לפיתוח בר קיימא עד 2030 של האומות המאוחדות ולפרוש מהסכם פריז בטענה שלא יסכים לקבל כפייה "מבחוץ".

#### יחסו לישראל

חאבייר מיליי מזיל דמעה בעת ביקורו בקיבוץ ניר עוז יחד עם נשיא המדינה יצחק הרצוג. פברואר 2024
מיליי תומך מובהק של ישראל. במהלך קמפיין הבחירות הבטיח להעביר את שגרירות ארגנטינה בישראל לירושלים, והצהיר כי ארגנטינה בראשותו תהיה "בת ברית קרובה" של ישראל, וכי יציב את ארצות הברית ואת ישראל בראש סדר העדיפויות המדיני שלו. בקמפיין הבחירות שלו נראה מניף את דגל ישראל במהלך הפגנה נגד ארגון הטרור חמאס. לאחר בחירתו ב-20 בנובמבר 2023 הודיע שיגיע לבקר בישראל. מיליי הגיע לביקור בישראל ב-6 בפברואר 2024. והודיע על העברת השגרירות לירושלים. אך נתקל בקשיים עקב לחצים פולטים ממפלגות בארצו. 

### מחאה ויחס השלטון למחאה

הפרוטוקול של המשטר החדש נגד הפגנות מתכנן לעשות שימוש בארבעת כוחות הביטחון: המשטרה הפדרלית, ז'נדרמריה, המחוז הימי ומשטרת הביטחון של שדות התעופה – לצורך פיזור הפגנות הרחוב החוסמות רחובות ונתיבים. תחת העיקרון "נפעל עד שהמרחב ישתחרר לחלוטין".

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **חאבייר מיליי** |
| ויקישיתוף תמונות ומדיה בוויקישיתוף: **חאבייר מיליי** |

* 

* אתר האינטרנט הרשמי של חאבייר מיליי (בספרדית)
* חאבייר מיליי, ברשת החברתית פייסבוק

* חאבייר מיליי, ברשת החברתית אקס (טוויטר)

* חאבייר מיליי, ברשת החברתית אינסטגרם

* חאבייר מיליי, ברשת החברתית טיקטוק

* חאבייר מיליי, סרטונים בערוץ היוטיוב

* חאבייר מיליי, במסד הנתונים הקולנועיים IMDb (באנגלית)
* סבסטיאן קלור, ‏אולי כדאי שתבכי, ארגנטינה: משמעות הניצחון חסר התקדים של מיליי בבחירות, באתר מעריב אונליין, 21 בנובמבר 2023
* אנדרו סטטפורד, האם מיליי יכול להציל את כלכלת ארגנטינה?, תרגום של נשיונל רביו באתר מידה, 17 בדצמבר 2023
* אלעד שמחיוף, ‏אחד ביום: הנשיא שיציל את ארגנטינה?, באתר ‏מאקו‏, 2 בינואר 2024
* אתר למנויים בלבד רענן ריין ופבלו מנדס שיף, לומד תורה, שוקל להתגייר ומשבח את נתניהו. ועדיין, לא בטוח אם מיליי טוב ליהודי ארגנטינה, באתר הארץ, 2 בינואר 2024
* עידן ארץ, אלון פרל, ‏הכירו את הנשיא שפיטר 5,000 איש והכריז על 300 חוקים חדשים, תוך שבוע, באתר גלובס, 18 בינואר 2024
* איתמר אייכנר, "טראמפ של ארגנטינה" ינחת מחר בארץ: זה הנשיא אוהד ישראל, שיגיע קודם כל לכותל, באתר ynet, 5 בפברואר 2024

הערות שוליים
------------

1. ↑  Juan Manuel Compte, Milei, entre la solidez técnica y la aspereza de un exarquero de Chacarita, El Cronista, ‏26 בפברואר 2018 (בספרדית)
2. ↑  Fernanda Iglesias, Javier Milei: "No soy un personaje, yo soy así", La Nacion, ‏30 באוגוסט 2018 (בספרדית)
3. ↑  AQUICHACARITA, CURIOSIDADES:UN GRAN ECONOMISTA FUE ARQUERO DE CHACA EN LA DECADA DEL 80:JAVIER MILEI, aqui chacarita, ‏15 בינואר 2017 (בספרדית)
4. ↑  El candidato ultraliberal Javier Milei gana las primarias en Argentina, La Voz de Galicia, ‏14 באוגוסט 2023 (בספרדית)
5. ↑  לאחר ניצחון מועמד הימין הקיצוני: ארגנטינה ביצעה פיחות חד בפסו והקפיצה הריבית ב-21%, באתר כלכליסט, 14 באוגוסט 2023
6. 1 2  בן יניב, הליברטריאן הראשון: חאבייר מיליי זכה בבחירות לנשיאות בארגנטינה, באתר כאן – תאגיד השידור הישראלי, 20 בנובמבר 2023
7. ↑  Iglesia, Facundo (1 בדצמבר 2023). "Outrage after Milei appoints former neo-Nazi youth member". *Buenos Aires Herald*. נבדק ב-2 בדצמבר 2023. `{{cite news}}`:  (עזרה)
8. ↑  "Milei appoints former minister with pro-Nazi past as head of state lawyers". *El País English*. 2 בדצמבר 2023. נבדק ב-2 בדצמבר 2023. `{{cite news}}`:  (עזרה)
9. ↑  "Milei nombra a un exministro con pasado filonazi como jefe de los abogados del Estado". *El País Argentina* (בספרדית). 2 בדצמבר 2023. נבדק ב-2 בדצמבר 2023. `{{cite news}}`:  (עזרה)
10. ↑  נתנאל אריאל, ‏"מצב חירום כלכלי" בארגנטינה. אלה הצעדים של הנשיא החדש, באתר גלובס, 13 בדצמבר 2023
11. ↑  אתר למנויים בלבד הלם בארגנטינה: הנשיא החדש מיליי פיחת את המטבע ב-54%, באתר TheMarker‏, 13 בדצמבר 2023
12. ↑  חדשות חוץ, הנשיא מיליי מבטל את ההחלטה: ארגנטינה לא תצטרף לגוש ה-BRICS, באתר כלכליסט, 30 בדצמבר 2023
13. ↑  Jorge Otaola and Miguel Lo Bianco, Argentina inflation, world's highest, slows down in boost for Milei, ‏12 במרץ 2024
14. ↑  עידן ארץ, ‏מתחילת כהונת חאבייר מיליי: האינפלציה בארגנטינה מאטה, באתר גלובס, 14 במרץ 2024
15. ↑  אתר למנויים בלבד מדריך מין טנטרי, ליברטריאן ולוחם תרבות: הנשיא הבא של ארגנטינה, באתר הארץ, 20 בנובמבר 2023
16. ↑  Milei presentó a su "hijo" Conan y a sus "nietos" de cuatro patas en Infama Recargado, web.archive.org, ‏28 במרץ 2019
17. ↑  Milei y su perro muerto: quién es la fuente secreta de "El Loco", el libro sobre él | Noticias, noticias.perfil.com (בספרדית)
18. ↑  Federico Rivas Molina, Javier Milei, the unclassifiable Argentine politician, אל פאיס, ‏30 במרץ 2023 (באנגלית)
19. ↑  ישראל גראדווהל, ‏מועמד הימין לנשיאות ארגנטינה חשף: אני "שוקל להתגייר", באתר כיכר השבת, 17 באוגוסט 2023
20. ↑  Por René Salomé, Los secretos mejor guardados de Milei, el candidato que sorprendió a todos en las PASO, infobae, ‏14 באוגוסט 2023 (בספרדית)
21. ↑  Populist Javier Milei is rallying for the Argentine presidency with chainsaws and Comic-Con costumes, AP, ‏15 בנובמבר 2023 (באנגלית)
22. ↑  Daiana Gómez Brauvano, "Se debería copiar el modelo usado por Alberdi", dijo Milei, El Territorio, ‏27 באוקטובר 2018 (בספרדית)
23. ↑  עם זאת ספג ביקורת לאחר שביצע שימוש מתודולוגי במתמטיקה, בניגוד לתפיסת האסכולה האוסטרית.
24. ↑  קרה הרבה לאחרונה באמריקה הלטינית, בעמוד הפייסבוק של Idan De Eretz
25. ↑  אתר למנויים בלבד מיליי מתקפל מביטול המטבע וסגירת הבנק המרכזי: מחזר אחר יועצים ושרים מתונים, באתר TheMarker‏, 26 בנובמבר 2023
26. ↑  מערכת נשיונל רוויו, הלקח מהנפילה הכלכלית של ארגנטינה הוא שיעור לכולנו, באתר מידה, ‏26 בינואר 2024
27. ↑  אוריאל לוי, ‏"יותר קיצוני מטראמפ ובולסונארו": מועמד חדש בבחירות לנשיאות ארגנטינה מעורר חרדה במדינה, באתר דבר העובדים בארץ ישראל, 20 באוגוסט 2023
28. ↑  דניאל פוליטי ודייויד בילר, Argentina’s president-elect wants public companies in private hands, with media first to go, AP, ‏20 בנובמבר 2023
29. 1 2  אתר למנויים בלבד האיש שתומך במכירת ילדים ואיברים מתקרב למשרד הנשיא בארגנטינה, באתר הארץ, 18 במאי 2023
30. ↑  Who is Javier Milei, Argentina's new 'shock therapy' libertarian President?, Hindustan Times, ‏2023-11-20 (באנגלית)
31. ↑  Javier Milei quiere anular la Educación Sexual Integral: "Deforma la cabeza a la gente", Perfil, ‏ינואר 2024
32. ↑  "טראמפ של ארגנטינה", שתומך בסחר באיברים, הדהים ומוביל במרוץ לנשיאות, באתר ynet, 14 באוגוסט 2023
33. ↑  E&E News: New Argentine president calls climate change 'a socialist lie', subscriber.politicopro.com (באנגלית)
34. ↑  Colombo, Sylvia (2023-12-09). "'From horrible to merely bad': will Javier Milei take his chainsaw to the environment in Argentina?". *The Guardian* (באנגלית בריטית). ISSN 0261-3077. נבדק ב-2023-12-24.
35. ↑  הודיה כריש חזוני, ‏נשיא ארגנטינה בניר עוז: חמאס הוא הנאציזם של המאה ה-21, בעיתון מקור ראשון, 8 בפברואר 2024
36. ↑  נטע בר, שקל להתגייר והבטיח להעביר את השגרירות לירושלים: ארגנטינה בחרה בחאבייר מיליי לנשיאות, באתר ישראל היום, 20 בנובמבר 2023
37. ↑  דוד ברון, נשיא ארגנטינה הנבחר: אבקר בישראל עוד לפני ההשבעה, באתר ישראל היום, 20 בנובמבר 2023
38. ↑  איתמר אייכנר, "טראמפ של ארגנטינה" ינחת מחר בארץ: זה הנשיא אוהד ישראל, שיגיע קודם כל לכותל, באתר ynet, 5 בפברואר 2024
39. ↑  José Pablo Criales, Milei lanza un plan para reprimir las protestas: "Si se toman las calles, habrá consecuencias", El Pais, ‏14 דצמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5797074
* BnF: cb17024656s (data)
* GND: 1078873593
* ISNI: 0000 0004 4957 673X
* LCCN: n2015032735
* VIAF: 367145857115322922549
* WorldCat (עם VIAF): 367145857115322922549

 |